
Δίνουμε φωνή στους ηλικιωμένους
Μιλάμε για τις δυσκολίες της καθημερινής ζωής και την προστασία των δικαιωμάτων τους
Ο Δήμος μας, σε συνεργασία με τον Μη Κερδοσκοπικό Οργανισμό People Behind υλοποιεί την Τετάρτη 4 Νοεμβρίου και ώρα 10:00, στο Κέντρο Φιλίας και Αλληλεγγύης (Ηρακλείου 20, πλατεία Μακρυγιάννη),  δράση για την προστασία των δικαιωμάτων των ανθρώπων μεγαλύτερης ηλικίας.
Στο πλαίσιο λειτουργίας μικρών ομάδων ενδυνάμωσης και συζήτησης (focus groups) «δίνουμε φωνή» στους ανθρώπους μεγαλύτερης ηλικίας, ώστε να εκφράσουν τα προβλήματα, να μοιραστούν τις δυσκολίες της καθημερινότητας και να διατυπώσουν τις προτάσεις τους για τη βελτίωση της ζωής τους. Οι συμμετέχοντες θα έχουν την ευκαιρία να συνομιλήσουν για την επίδραση της οικονομικής  κατάστασης στη ζωή τους, την ψηφιακή εξέλιξη, την κοινωνική απομόνωση και την μοναξιά. Θα αναπτυχθεί επίσης η σπουδαιότητα του κοινωνικού εθελοντισμού και τα οφέλη  του, συμμετέχοντας έτσι σε μια συζήτηση που είναι σε εξέλιξη σε διεθνές επίπεδο.
Η δράση γίνεται στο πλαίσιο υλοποίησης του έργου “A historic moment for the rights of older people – Advancing the dialogue in Greece” με την υποστήριξη της Ευρωπαϊκής Ένωσης.

